text: Lors est li rois Meniadus
   Liement de léens issus.
   Cléomadès tint par la main.
   "Maistre Desievé, moult vous ain,"
   Fait il ; "car moult amer vous doi.
   Jamais ne partirez de moi.
   Onques mais ne vi si bon maistre,
   Ne je ne cuit que mais puist naistre
   Maistre qui vous puisse valoir."
   "Sire, vous dites vo vouloir,"
   Fait Cléomadès, "de ce dire.
   Ne sui li mieudres ne le pire.
   Folio51v
   Je m'en tieng apaié assez.
   De ce que sai soit Diex loez,
   Et que kanques envoie m'a."
   Lors dist au roi que il ira
   PageV02P130
   En la vile ; c'un pou à faire
   Y a, pour pourvir son afaire
   De ce que il entrepris a ;
   Maintenant, ce dist, revenra.
  